**CONVOCATÒRIA DE SUPORT A ESTUDIS SOBRE DESENVOLUPAMENT D’ORGANITZACIONS I TERRITORIS SALUDABLES I SOSTENIBLES 2025.**

La càtedra té per objectiu ***analitzar el desenvolupament de les organitzacions que intervenen en diferents camps relacionats amb la salut i l'educació al territori, per actuar en processos formatiu i així millorar la seva eficiència.***

Ja es te una tradició en aquestes convocatòries que des del 2016 vol donar suport econòmic a projectes ja consolidats, alhora que finançar nous projectes relacionats amb la càtedra. En la present convocatòria les línies de recerca objecte de finançament són:

* Promoció d’estils de vida saludable al territori
* Actuacions educatives-sanitàries amb poblacions vulnerables
* Desenvolupament d’organitzacions eficients i saludables.
* Implementació del ODS al territori
* Sostenibilitat i eficiència
* Tecnologia i Salut

El Comitè Assessor Científic (CAC) de la càtedra ha acordat destinar un total de 5.000€. L’import màxim per projecte és de 1.500€.

La despesa finançada s’haurà de realitzar durant l’any 2025 sense excepció, i caldrà justificar-la amb factures datades el 2025, abans del 1 de novembre. Aquestes factures s’han de fer arribar a nom: Càtedra de Desenvolupament d’Organitzacions i Territoris Saludables i Sostenibles. Av de l’Estudi General, 4. 25001 Lleida. Solament es permet una despesa màxima del 10% en material inventariable.

Els interessats/des han de trametre una sol·licitud a [dotss@udl.cat](mailto:dotss@udl.cat) abans del 12 de febrer de 2025. El CAC estudiarà i prioritzarà les sol·licituds en funció de l’interès de la proposta, la seva vinculació amb la temàtica de la càtedra i el seu grau d’execució en el moment de la presentació de la sol·licitud.

El CAC resoldrà la convocatòria abans del 14 de febrer de 2025. La resolució es farà pública al web de la càtedra: <https://catedradots.com/>

CONDICIONS :

* La persona que presenta la proposta com a responsable (IP) ha de formar part del grup d’investigadors de la càtedra.
* S’assumeix el compromís de fer constar el patrocini econòmic en qualsevol divulgació que es faci del projecte.
* S’assumeix el compromís d’efectuar la despesa econòmica abans de l’1 de novembre de 2025 segons el pressupost acordat i complint les partides pressupostaries assignades.
* S’assumeix el compromís de presentar els resultats parcials i/o finals del projecte per a la memòria anual i la propera jornada de la càtedra.
* L’equip de cada projecte seleccionat hauran de trametre l’acceptació de l’ajut en els següents 10 dies naturals a la publicació de la resolució d’aquesta convocatòria. En cas contrari el CAC valorarà l’adjudicació de l’ajut al següent projecte més valorat.

**ANNEX 1. Model de sol·licitud**

|  |
| --- |
| **CONVOCATÒRIA DE SUPORT A ESTUDIS SOBRE DESENVOLUPAMENT D’ORGANITZACIONS I TERRITORIS SALUDABLES I SOSTENIBLES. 2025.** |
| **Títol de l’estudi:** |
| **Investigador/a principal (nom, àmbit, entitat/empresa o grup de recerca):** |
| **Equip d’investigadors:** |
| **Justificació del projecte (màxim 1000 paraules):** |
| **Objectius i adequació del projecte als objectius de la càtedra (màxim 250 paraules):** |
| **Planificació: Calendari previst, disseny, treball de camp, previsió d’obtenció de dades,...** |
| **Pressupost previst:**   |  |  |  | | --- | --- | --- | | **CONCEPTE** | **PREU (AMB IVA)** | **TIPUS (Inventariable, fungible, personal,...)** | |  |  |  | |  |  |  | |  |  |  | |